	
Lucrare de laborator nr.5
6
Tema: Structura celulei bacteriene. Metode de studiu.
Evidențierea sporilor


	Scopul lucrării:
Însușirea colorației Ziehl-Neelsen pentru evidențierea microorganismelor acido-rezistente. Însușirea metodei de evidențiere a sporilor după Aujeszky (Ojeșco). 

	Materiale și ustensile:
Culturi de microorganisme (culturi bacteriene) lame, lamele, hârtie de filtru, ansă microbiologică, pipete Pasteur, spirtieră sau bec Bunsen, stativ, apă distilată, alcool etilic (C2H5OH), soluție NaCl 0,85%, colorant (gentian violet, fuxină), acid sulfuric 5%, acid clorhidric 0,5%.

	Etapele lucrării:
Colorația Ziehl-Neelsen.
1. Se pregătește frotiu din cultură de bacterii și se fixează cu ajutorul căldurii. 
2. Pe frotiul fixat se picură soluție de fuxină fenolică sau se aplică hârtie de filtru îmbibată preventiv cu colorant și se picură 2-3 picături de apă. Frotiul se încălzește la flacără până la apariția vaporilor, se lasă pentru răcire și se adaugă o porțiune suplimentară de colorant. Procedeul se repetă de 2-3 ori. După răcirea finală hârtia de filtru se înlătură și preparatul se spală cu apă.
3. Frotiul se decolorează, prin tratare timp de 20-30 sec. cu soluție de acid sulfuric de 5%, apoi se spală bine cu apă.
4. Frotiul se colorează cu gentian violet timp de 3-5 min., se spală și se usucă.
N.B.! La examinare microscopică m/o acidorezistente se determină după culoarea roșie, în timp ce m/o neacidorezistente se colorează în albastru deschis.
Metoda Aujeszky (Ojeșco).
1. Se pregătește frotiu dens din cultura studiată și se usucă la temperatura camerei.
2. Frotiul nefixat de tratează cu soluție de acid clorhidric de 0,5% și se încălzește la flacără până la apariția vaporilor. 
3. Preparatul se spală, se usucă și se fixează prin flambare.
4. Frotiul fixat se colorează după metoda Ziehl-Neelsen.
N.B.! La examinare microscopică sporii au o culoare roz-roșie, iar celulele m/o albastre.
Metoda Schaeffer-Fulton.
1. Pregătiți un frotiu și fixați-l prin flambare. 
2. Acoperiți frotiul cu hârtie de filtru. Folosind o pipetă Pasteur picurați pe hârtia de filtru verde de briliant (câteva picături până la îmbibarea completă a hârtiei cu soluție).
3. Plasați lama pe baia de apă și mențineți timp de 5 min. Adăugați suplimentar verde de briliant ori de câte ori este necesar pentru a evita uscarea hârtiei de filtru.
4. Reveniți la locul de muncă, așteptați răcirea preparatului, spălați-l cu apă asigurându-vă că hârtia de filtru s-a desprins de frotiu. 
5. Aplicați pe frotiu fuxină, mențineți timp de 20-30 sec. și înlăturați prin spălare cu apă.
6. Uscați frotiul la temperatura camerei.
N.B.! Sporii se colorează în verde, iar celulele vegetative în roșu sau roz.

	





	
Fig. 1 Colorația Ziehl-Neelsen
1-
2-

	





	
Fig. 2 Evidențierea sporilor după metoda Aujeszky (Ojeșco).

Fig. 3 Evidențierea sporilor după metoda Schaeffer-Fulton.

	Concluzii:







	Informație suplimentară: Sporii - Structură. Compoziție. Funcții și importanță.
(rezumat, 1-3 pagini de text tehnoredactat conform normelor gramaticale și ortografice în vigoare în aplicația MS Word, fonta Times New Roman 14, Normal, aliniere stânga-dreapta, alineat din 5 semne, sau text coerent scris de mână)



























